Valke snuffel militêre springstof, ammunisie uit | Maroela Media
Valke snuffel militêre springstof, ammunisie uit
Van die ammunisie waarop die Valke beslag gelê het. Foto: Verskaf
Militêre springstof en ammunisie is Donderdag by 'n sakeperseel in Makhado (Louis Trichardt) gevind.
Kapt. Matimba Maluleke, provinsiale woordvoerder van die Valke in Limpopo, het gesê die Valke se georganiseerde misdaadeenheid het inligting ontvang dat springstof by die perseel aangehou word, waarna 'n klopjag uitgevoer is.
"Die lede het beslag gelê op onder meer 'n geweergranaat, seinpatrone, 'n R1-magasyn en altesaam 552 patrone van 'n R5-geweer," het Maluleke gesê.
Die eienaar van die onderneming, 'n 46-jarige verdagte, is in hegtenis geneem.
Die verdagte moet Maandag in die Makhado-landdroshof verskyn op aanklag van die onwettige besit van springstof en ammunisie.
Die Valke se ondersoek duur voort om vas te stel waarvoor die springstof en ammunisie beplan was om gebruik te word.
Limpopo Makhado misdaad
Dringende hofaansoek ingedien oor Bobani
Polisiekaptein skiet glo vrou, dogter, homself
Tronkstraf bring vryheid vir dié gelowiges
ToekomsVenster: Die bediening wat vryspreek
Sjoe, dis opgeblaas om erg te klink maar n kapmes of n byl is heelwat meer gevaarlik en n bedreiging vir die samelewing soos elke dag bewys word. Absoluut verspot dat dit hoofnuus is en niks meer as n boete is geregverdig omdat die man nie al sy ou weermag patrone ingedien het toe hy 25 jaar terug uitgeklaar het nie.
Ek neem aan die persoon is nog steeds in aanhouding , maar die weermaglid wat n vrou geskiet en byna gedood het slaap elke aand sy bed . Belaglik verby .
Hy het waarskynlik 'n derde wêreldoorlog beplan met een magasyn, 552 patrone en een granaat! Die Valke het die mensdom gered.